[pic] | EURÓPAI BIZOTTSÁG |

Brüsszel, 2010.1.29.

COM(2010)14 végleges

2010/0007 (NLE)

Javaslat:

A TANÁCS HATÁROZATA

a 2/2000 EU–Mexikó vegyes tanácsi határozatnak a származó termék fogalmának meghatározásáról és az igazgatási együttműködés módszereiről szóló III. mellékletével kapcsolatban az Európai Unió által az EU–Mexikó Vegyes Bizottságban képviselendő álláspontról

INDOKOLÁS

A JAVASLAT HÁTTERE

- A javaslat okai és céljai

Az egyrészről az Európai Közösség és tagállamai, másrészről a Mexikói Egyesült Államok közötti gazdasági partnerségi, politikai koordinációs és együttműködési megállapodást a felek 1997. december 8-án írták alá Brüsszelben. A kereskedelem liberalizációjára vonatkozó rendelkezéseket a megállapodással létrehozott EU–Mexikó Vegyes Tanács 2/2000 határozata (a továbbiakban: 2/2000 határozat) állapította meg.

A 2/2000 EU–Mexikó vegyes tanácsi határozatnak a származó termék fogalmának meghatározásáról és az igazgatási együttműködés módszereiről szóló III. melléklete megállapítja a megállapodás részes feleinek területéről származó termékekre vonatkozó származási szabályokat.

Mexikó és az Unió megállapodott a 2/2000 határozat III. mellékletében szereplő származási szabályok módosításáról.

- Háttér-információk

A 2/2000 határozat III. mellékletében szereplő származási szabályok egy részét eredetileg ideiglenes alapon fogadták el, és érvényesülésüket rendszeresen figyelemmel kell kísérni. Ez a helyzet különösen bizonyos, a HR (Harmonizált Rendszer) szerinti 2914 és 2915 vtsz. alá tartozó vegyipari termékekre vonatkozó különleges szabályok esetében (HL L 245., 2000.9.29., 1058. o.).

A vegyipari termékekre vonatkozó átmeneti eltérés eredetileg 2003. június 30-ig volt alkalmazható. Ezt az időszakot a felek előbb 2006. június 30-ig, majd 2009. június 30-ig meghosszabbították. E javaslat a szóban forgó különleges szabályok alkalmazási időszakát további öt évvel, 2014. június 30-ig javasolja meghosszabbítani.

- Meglévő rendelkezések a javaslat által érintett területen

A javaslat által érintett területre jelenleg nem vonatkoznak rendelkezések.

- Összhang az Unió egyéb szakpolitikáival és célkitűzéseivel

Tárgytalan.

KONZULTÁCIÓ AZ ÉRDEKELTETKKEL, HATÁSVIZSGÁLAT

- Konzultáció az érdekeltekkel

Tárgytalan.

A javaslat egy korábbi szöveget módosít.

- Szakértői vélemények összegyűjtése és felhasználása

Külső szakértők bevonására nem volt szükség.

- Hatásvizsgálat

Tárgytalan. A javaslat egy meglévő kétoldalú kereskedelmi megállapodást módosít. Más figyelembe vehető választási lehetőség nincs.

Tárgytalan. A fent megadott okok miatt nincs más figyelembe vehető választási lehetőség.

A JAVASLAT JOGI ELEMEI

- A javaslat összefoglalása

A Bizottság felkéri a Tanácsot, hogy fogadja el a 2/2000 EU–Mexikó vegyes tanácsi határozatnak a származó termék fogalmának meghatározásáról és az igazgatási együttműködés módszereiről szóló III. mellékletében szereplő származási szabályokat módosító EU–Mexikó vegyes bizottsági határozat tervezetével kapcsolatban az Európai Unió által képviselendő álláspontot.

- Jogalap

Az Európai Unió működéséről szóló szerződés 207. cikke (4) bekezdésének első albekezdése, összefüggésben 218. cikkének (9) bekezdésével.

- A szubszidiaritás elve

A javaslat az Unió kizárólagos hatáskörébe tartozik, ezért a szubszidiaritás elve nem alkalmazható.

- Az arányosság elve

A javaslat megfelel az arányosság elvének a következők miatt:

Tárgytalan.

- A jogi aktus típusának megválasztása

Javasolt aktus: egyéb.

Más jogi aktus nem felelne meg a következők miatt:

Az EU–Mexikó Vegyes Bizottság határozata.

KÖLTSÉGVETÉSI VONZATOK

A javaslatnak nincsenek az Unió költségvetését érintő vonzatai.

2010/0007 (NLE)

Javaslat:

A TANÁCS HATÁROZATA

(...)

a 2/2000 EU–Mexikó vegyes tanácsi határozatnak a származó termék fogalmának meghatározásáról és az igazgatási együttműködés módszereiről szóló III. mellékletével kapcsolatban az Európai Unió által az EU–Mexikó Vegyes Bizottságban képviselendő álláspontról

AZ EURÓPAI UNIÓ TANÁCSA,

tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikkének (9) bekezdésével,

tekintettel a Bizottság javaslatára,

mivel:

1. Az 1997. december 8-án Brüsszelben aláírt, egyrészről az Európai Közösség és tagállamai, másrészről a Mexikói Egyesült Államok közötti gazdasági partnerségi, politikai koordinációs és együttműködési megállapodással[1] létrehozott EU–Mexikó Vegyes Tanács 2/2000 határozatához[2] (a továbbiakban: 2/2000 határozat) fűzött V. együttes nyilatkozat[3] arra kötelezi a megállapodással létrehozott EU–Mexikó Vegyes Bizottságot, hogy vizsgálja meg, szükséges-e a 2/2000 határozat III. mellékletének II.(a) függelékében található 2. és 3. megjegyzésben megállapított származási szabályok alkalmazási időszakát a 2003. június 30. utáni időszakra is kiterjeszteni.

2. 2004. március 22-én, illetőleg 2007. június 14-én elfogadott 1/2004[4] és 1/2007[5] határozatával a Vegyes Bizottság az említett megjegyzésekben megállapított származási szabályok alkalmazási időszakát 2006. június 30-ig, illetőleg 2009. június 30-ig meghosszabbította.

3. Az irányadó gazdasági feltételeknek az V. együttes nyilatkozat értelmében végrehajtott elemzése alapján a 2/2000 határozat III. melléklete II.(a) függelékében található 2. és 3. megjegyzésben megállapított származási szabályok alkalmazási időszakát helyénvaló átmenetileg ismételten meghosszabbítani, és ezáltal biztosítani az említett határozatban meghatározott kölcsönös előnyök alkalmazásának folyamatosságát.

4. A 2/2000 határozat III. mellékletének II.(a) függelékében található 2. és 3. megjegyzésben megállapított származási szabályok alkalmazási időszakának legutóbbi meghosszabbítása, amelyről az 1/2007 vegyes bizottsági határozat rendelkezett, 2009. június 30-ig volt alkalmazandó, ezért a jelenlegi gazdasági feltételek megzavarásának elkerülése érdekében az új meghosszabbításra vonatkozó javasolt határozatot visszamenőleges hatállyal, 2009. július 1-jétől helyénvaló alkalmazni,

ELFOGADTA EZT A HATÁROZATOT:

1. cikk

A 2/2000 határozat III. mellékletével kapcsolatban az Európai Unió által az EU–Mexikó Vegyes Bizottságban képviselendő álláspontot a vegyes bizottsági határozatra vonatkozó csatolt tervezet tartalmazza.

2. cikk

A vegyes bizottság határozatát Az Európai Unió Hivatalos Lapjában közzé kell tenni.

Kelt Brüsszelben, [...]-án/-én.

a Tanács részéről

az elnök

MELLÉKLET

Javaslat:

AZ EU–MEXIKÓ VEGYES BIZOTTSÁG

.../2009 HATÁROZATA

(...)

a 2000. március 23-i 2/2000 EU–Mexikó vegyes tanácsi határozatnak a származó termék fogalmának meghatározásáról és az igazgatási együttműködés módszereiről szóló III. mellékletéről

A VEGYES BIZOTTSÁG,

tekintettel a 2000. március 23-i 2/2000 EU–Mexikó vegyes tanácsi határozatra (a továbbiakban: 2/2000 határozat) és különösen annak a származó termék fogalmának meghatározásáról és az igazgatási együttműködés módszereiről szóló III. melléklete II.(a) függelékében található 2. és 3. megjegyzésre, valamint a kapcsolódó V. együttes nyilatkozatra,

mivel:

5. A 2/2000 határozat III. melléklete megállapítja a megállapodás részes feleinek területéről származó termékekre vonatkozó származási szabályokat.

6. Az V. együttes nyilatkozat értelmében amennyiben a 2/2000 határozat III. mellékletének II.(a) függelékében található 2. és 3. megjegyzésben foglalt származási szabályok megállapításának alapjául szolgáló gazdasági feltételek még mindig fennállnak, a vegyes bizottságnak felül kell vizsgálnia, hogy az említett megjegyzésekben megállapított szabályok alkalmazását a 2003. június 30. utáni időszakra meg szükséges-e hosszabbítani. 2004. március 22-én, illetőleg 2007. június 14-én elfogadott 1/2004 és 1/2007 határozatával az EU–Mexikó Vegyes Bizottság a 2/2000 határozat III. melléklete II.(a) függelékében található 2. és 3. megjegyzésben megállapított származási szabályok alkalmazási időszakát 2006. június 30-ig, illetőleg 2009. június 30-ig meghosszabbította.

7. Az irányadó gazdasági feltételeknek az V. együttes nyilatkozat értelmében végrehajtott elemzése alapján – a 2/2000 határozat rendelkezései szerinti kölcsönös előnyök alkalmazása folyamatosságának biztosítása érdekében – a 2/2000 határozat III. melléklete II.(a) függelékében található 2. és 3. megjegyzésben megállapított származási szabályok alkalmazási időszakát helyénvaló átmenetileg meghosszabbítani,

A KÖVETKEZŐKÉPPEN HATÁROZOTT:

1. cikk

A 2/2000 határozat III. mellékletének II.(a) függelékében található 2. és 3. megjegyzésben megállapított származási szabályokat – a 2/2000 határozat III. mellékletének II. függelékében megállapított származási szabályok helyett – 2014. június 30-ig kell alkalmazni.

2. cikk

Ez a határozat azon a napon lép hatályba, amikor a felek kicserélik a jogi eljárásaik elvégzését tanúsító írásbeli értesítéseket.

Az 1. cikkben foglalt rendelkezést 2009. július 1-jétől kell alkalmazni.

Kelt Brüsszelben, […]-án/-én.

a vegyes bizottság részéről

az elnök

PÉNZÜGYI KIMUTATÁS A KIZÁRÓLAG A BEVÉTELI OLDALRA KORLÁTOZOTT KÖLTSÉGVETÉSI HATÁSSAL JÁRÓ JAVASLATOKHOZ

1. A JAVASLAT CÍME:

Az Európai Unió–Mexikó Vegyes Bizottság határozata a 2000. március 23-i 2/2000 EU–Mexikó vegyes tanácsi határozatnak a származó termék fogalmának meghatározásáról és az igazgatási együttműködés módszereiről szóló III. mellékletéről

2. KÖLTSÉGVETÉSI TÉTELEK:

Alcím és jogcímcsoport:

Az érintett évben a költségvetésben szereplő összeg:

3. PÉNZÜGYI HATÁS

( A javaslatnak nincs pénzügyi hatása.

( A javaslatnak nincs pénzügyi hatása a kiadásra, viszont van a bevételre. Ez a hatás a következő:

(millió EUR egy tizedesjegyig)

Költségvetési tétel | Bevétel[6] | 12 hónapos időszak, kezdő időpont: éééé/hh/nn. | [n. év] |

… jogcímcsoport | Saját forrásokra gyakorolt hatás |

… jogcímcsoport | Saját forrásokra gyakorolt hatás |

A fellépés után |

[n+1] | [n+2] | [n+3] | [n+4] | [n+5] |

… jogcímcsoport |

… jogcímcsoport |

[1] HL L 276., 2000.10.28., 45. o.

[2] HL L 157., 2000.6.30., 10. o. és HL L 245., 2000.9.29., 1. o. (mellékletek).

[3] HL L 245., 2000.9.29., 1167. o.

[4] HL L 113., 2004.4.20., 60. o.

[5] HL L 279., 2007.10.23., 15. o.

[6] A hagyományos saját források (mezőgazdasági vámok, cukorilletékek, vámok) tekintetében nettó összegeket kell megadni, vagyis a bruttó összeget csökkenteni kell 25%-kal (beszedési költség).